**Daniel av Sverige**, prins av Sverige, hertug av Västergötland, (Olof Daniel Westling Bernadotte, født Olof Daniel Westling 15. september 1973 i Örebro i Sverige) er en svensk prins og medlem av det svenske kongehuset. Han er ektemannen til kronprinsesse Victoria av Sverige.

Liv og virke
------------

### Bakgrunn

Prins Daniel er sønn av tidligere sosialsjef i Sandvikens kommun Olle Westling og tidligere posttjenstemannen Ewa Westling, født Westring. Han ble født i Örebro, samme dag som hans blivende svigerfar Carl XVI Gustaf besteg den svenske trone, og ble døpt i Almby kyrka. Familien bodde til å begynne med i Björkrisvägen i bydelen Brickebacken, i Almby socken, deretter en kort tid i Falun og til slutt i Ockelbo. Han gikk på grunnskolen på Rabo skola (årskurs 1-6) og i Perslundaskolan (7-9) i Ockelbo, samt toårig sosiallinje på Hammargymnasiet i Sandviken 1989-91.

Han avtjente verneplikten som kompanibefal ved Hälsinge regemente (I 14) i Gävle. Etter militærtjenesten arbeidet han i drøyt et år innen skole og fritidshjem for barn med spesielle behov.

### Prins av Sverige

Daniel møtte den svenske kronprinsessen i 2002. Den 24. februar 2009 offentliggjorde det svenske hoffet at Westling og kronprinsesse Victoria hadde inngått forlovelse. Det var før bryllupet offentlig kjent at han leide en leilighet på Drottningholms slottsområde. 

Bryllupet stod 19. juni 2010 i Storkyrkan. På bryllupsdagen ble han gitt titlene «prins av Sverige» og «hertug av Västergötland».
 Hertugtittelen tilsvarer kronprinsessens, som er hertuginne av Västergötland. Han ble også utnevnt til ridder av Serafimerordenen.

Han driver selskapet Master Training, som har to treningsstudioer i Stockholm sentrum.

Den 23. februar 2012 fødte kronprinsesse Victoria en datter, som fikk navnet Estelle Silvia Ewa Mary samt titlene prinsesse av Sverige og hertuginne af Östergötland. De fikk nok et barn den 2. mars 2016, Oscar Carl Olof, hertug av Skåne.

Våpenskjold
-----------

Daniels våpen er fastsatt av kongen og gjenspeiler Daniels status som prins av Sverige og hertug av Västergötland. Skjoldet er firedelt av et gullkors og inneholder de samme heraldiske motiver som kronprinsesse Victorias våpen som hertuginne av Västergötland. Første og fjerde felt viser Sveriges lille riksvåpen, de tre kronene i gull på blå bunn. Andre felt viser Folkungaættens våpen, som også inngår i Sveriges store riksvåpen: en gull opprett løve lagt på tre venstre skråbjelker av sølv og på blå bunn.Västergötlands landskapsvåpen er plassert i fjerde felt. Dette viser en opprett løve i gull og svart på en venstre skrådelt bunn av motsatte farger, der det også finnes to sølv stjerner. Prinsens personlige våpen, som er utviklet på grunnlag av motiver i kommunevåpenet for Ockelbo, er plassert i et hjerteskjold. Det personlige våpenet er venstre skrådelt av et gransnitt og har en hammer. Hele skjoldet er kronet med en svensk prinsekrone som har kronring, fem synlige spisser med perler på, mellom spissene svarte «vaser» og med blå hette strødd med små gullstjerner.

Tiltaleform
-----------

Prinsen omtales som *Hans Kongelige Høyhet* og tiltales *Deres Kongelige Høyhet*.

Referanser
----------

1. ↑   The Peerage, The Peerage person ID p46882.htm#i468816, oppført som Olof Daniel Westling[Hentet fra Wikidata]
2. ↑   The Peerage person ID p46882.htm#i468816, besøkt 7. august 2020[Hentet fra Wikidata]
3. ↑  ««Hun fødte en veldig søt prinsesse»». NRK.no. 23. februar 2012.
4. ↑   LIBRIS, libris.kb.se, utgitt 8. januar 2013, besøkt 24. august 2018[Hentet fra Wikidata]
5. ↑   www.boe.es[Hentet fra Wikidata]
6. ↑  H.K.H. Prins Daniel Arkivert 24. juni 2010 hos Wayback Machine. Det svenske kongehuset.
7. 1 2  Alexandersson, (2009), s. 63
8. ↑  Herr Daniel Westling blir Prins av Sverige Arkivert 22. juni 2010 hos Wayback Machine. Det svenske kongehuset, 30. mai 2010.
9. ↑  Herr Daniel Westling blir riddare av Serafimerorden efter vigseln Arkivert 19. november 2011 hos Wayback Machine. Det svenske kongehuset, 19. juni 2010.
10. ↑  TT (24. februar 2012). «Prinsessan heter Estelle» **(svensk)**. Dagens Nyheter. Arkivert fra originalen 26. februar 2012. Besøkt 24. februar 2012.
11. ↑  Maria Christine Madsen (3. mars 2016). «Royal babylykke i Sverige: Det skal den lille ny prins hedde». BT. Besøkt 3. mars 2016.
12. ↑  Vapen och monogram för H.K.H. prins Daniel, hertig av Västergötland, Riksarkivet, 14. juni 2010.

Eksterne lenker
---------------

* (en) Prince Daniel, Duke of Västergötland – kategori av bilder, video eller lyd på Commons Rediger på Wikidata
* (en) Daniel av Sverige på Internet Movie Database Rediger på Wikidata
* (en) Daniel av Sverige hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** Geni **·** VIAF **·** GND **·** LCCN **·** ISNI **·** LIBRIS **·** SUDOC
 |